Halacha
Halacha (hebr. ‏הלכה‏‎) – visi judaizmo religiniai įstatymai, jungiantys 613 Įsakymų ir daugumą Talmudo įstatymų. Halacha nurodo, kaip žydui gyventi, valgyti, vesti žmoną ir net būti palaidotam. Dažnai halacha apibūdinama kaip žydų įstatymai, nors tiesioginis vertimas būtų „takas“ arba „vaikščiojimo būdas“. Žodžio „halacha“ šaknis reiškia eiti, keliauti arba vaikščioti. Pagrindinį halachos įstatymų pagrindą sudaro Toros įstatymai. Visi halachos žydų įstatymai skirstomi į: įstatymus, perduotus Dievo. įstatymus, sukurtus žmogaus.